
Ibayong isulong ang rebolusyon 
sa harap ng tumitinding krisis 


talismo sa susunod na mga taon. Habang binaba- 

yo nito ang mga industriyalisadong bansa, lalong 

masahol ang hambalos nito sa mga atrasadong mala- 
kolonya tulad ng Pilipinas. 

Ibayo nitong winawasak ang bangkaroteng 

ekonomya ng bansa at pinalalalim ang pagka- 

kabaon nito sa permanenteng krisis. 

Lubhang naghihirap na ang mala- 

wak na masa ng sam- 
bayanan. Mil- [| 


Le pang lalala ang pandaigdigang krisis ng kapi- 

yun-milyon pa ang malulubog sa kahirapan at kagutu- 
man. Sa harap ng mga ito, pagnanakaw, pagpapahirap 
sa mamamayan at pangungunyapit sa poder ang ad- 
yenda ng bulok na rehimeng US-Arroyo. Lalo nitong 
ipinakikita sa mamamayan ang pangangailangan ng 
puspusang pakikibaka at pagrerebolusyon bilang ta- 
nging paraan para wakasan ang krisis at kahirapan. 
Bunga ng krisis, maramihan at mabilisang naglala- 
ho ang mga hanapbuhay sa halos lahat ng sektor ng 
ekonomya, laluna yaong pinakamahigpit na nakaka- 
wing sa pandaigdigang kapitalistang produksyon. 
Araw-araw, daan-daang manggagawa, malamanggaga- 
wa, kawani at mga propesyunal ang nawawalan ng 
hanapbuhay habang libu-libo pa ang binabawasan ng 
oras ng trabaho. Bumabagsak ang kanilang mga 
kita habang walang 
Ub tigil ang pagtaas ng 
KA gastos sa araw-araw 
ai LA na pamumuhay. 

laluna sa US. Dulot ito ng pagbag- 
sak ng mga order para sa kanilang 
mga produkto. Noong 2008, mahi- 
git 130,000 ang nasisante rito. Sa 
bungad pa lamang nitong 2009, 
mahigit 20,000 na ang karagda- 
gang nasisante at mahigit 30,000 
pa ang binawasan ng araw ng pag- 
gawa dulot ng pagtumal ng pro- 
duksyon at pagsasara ng mga pa- 
brika. 

Nakatakdang magsara ngayong 
taon ang dalawang pinakamalala- 
king empresa. Nanganganib na 
magsara rin ang mahigit 60 pang 
malalaking empresa sa malamanu- 
paktura ng mga pyesang elektronik 
na nag-eempleyo ng mahigit 
500,000 manggagawa. Bukod rito, 
namemeligro na rin ang mahigit 
120,000 manggagawa sa mga pa- 
gawaan ng kasuotan. Nagtitiklu- 
pan din ang mga empresa sa pag- 
gawa ng mwebles, semento, pag- 
mimina, pag-aasembol ng mga 
inangkat na produkto at maging 
yaong nasa sektor ng serbisyo. 

Konserbatibong tinataya ng 
mga ahensya ng gubyerno na aabot 
sa 800,000 ang mawawalan ng tra- 
baho ngayong taon. Sa taya ng 
ibang independyenteng mga mana- 

naliksik at ekonomista, ngayong 
2009 ay mahigit isang milyon ang 
mawawalan ng hanapbuhay sa pri- 
badong sektor pa lamang. 

Ilandaang libo ring kawani ng 
gubyerno ang nangangambang ma- 
sisante alinsunod sa ipinatutupad 
ng rehimeng US-Arroyo na pataka- 
rang “rationalization” upang maba- 
wasan umano ang gastos ng bang- 
karoteng gubyerno, alinsunod sa 
dikta ng International Monetary 
Fund. 

Samantala, ilang libo nang mi- 
granteng manggagawa ang napili- 
tang bumalik sa Pilipinas kamakai- 
lan. Dumadalang ang trabaho ma- 
ging sa ibang bansa dahil sa krisis. 
Ang kasalukuyang mga kontrata ay 
di na pinalalawig o adelantadong 
winawakasan. Aabot sa kalahating 
milyong migranteng manggagawa 
ang nangangambang mawalan ng 
trabaho ngayong taon. Sa pagdag- 
sa ng mga umuuwing migranteng 
Pilipino, lalala pang lalo ang da- 
ting papatindi nang problema ng 
disempleyo sa bansa. 

Ibayong magpapalaki pa sa di- 
sempleyo ang 1.5 milyong bagong 
madadagdag sa pwersa ng paggawa 
ngayong taon. Tiyak na lalampas 

sa 12 milyong Pilipino ang wala o 
kulang sa trabaho ngayong 2009. 
Malaon nang iniinda ng mama- 
mayang Pilipino ang krisis ng bu- 
lok na malakolonyal at malapyudal 
na sistema. Sa ilalim ng sistemang 
ito, napipigilan ng imperyalismong 
US at kasabwat nitong papet na 
rehimen ang tunay na pag-unlad 
sa industriya at reporma sa lupa sa 
bansa. Ikinakahon nila ang ekono- 
mya ng bansa sa neokolonyal na 
kalakalang nakatali sa pag-eeks- 
port ng mga produktong agrikultu- 
ral, likas na yaman, murang pagga- 
wa at malamanupaktura. Nakasa- 


tumitinding krisis 

Manggagawa sa Kowloon, balik trabaho lalay ang ekonomya sa pag-aang- 
kat ng mga materyales para sa re- 
eksport at maging ng mga yaring 
produkto para sa konsumo. 

Mula noong dekada 1990, lalo 
pang pinasahol ng patakaran ng 
imperyalistang “globalisasyon” 
ang krisis ng lokal na ekonomya. 
Malinaw na ipinakikita ng kasa- 
lukuyang krisis sa daigdig at sa 
bansa ang pagkabangkarote nito. 
Ang patakarang ito, na masunuring 
ipinagpapatuloy ng rehimeng Arro- 
yo, ang nangwawasak sa mga lokal 
na pwersa sa produksyon, nag- 


Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

Pag-aaral ng Marxistang dialektita sa NCR 
Matatagumpay na opensiba ng BHB 


Salot sa pagmimina sa Tampakan 
OceanaGold, nagsara na 


Pananalanta ng pasistang estado 

papalala sa kahirapan at kagutu- 
man at naglulugmok sa bansa pa- 
palalim pa sa krisis. 

Sa isang banda, ang papatin- 
ding epekto ng pandaigdigang kri- 
sis at ng mismong mga patakaran 
at hakbangin nito sa ekonomya at 
mamamayan ng bansa ay pilit na 
itinatanggi pa rin ng rehimeng Ar- 
royo. Sa kabilang banda, sinasa- 
mantala nito ang pagkakataon 
upang makapagnakaw na naman 
ng malaking pondo para makaag- 
pasasa at makapangunyapit ito sa 
poder. 

Pinakulo nito ang diumano'y 
“economic stimulus package” na 
nagkakahalagang P330 bilyon para 
mapanatili umanong masigla ang 
ekonomya sa kabila ng papalalang 
krisis sa daigdig. 

Walang linaw kung saan mag- 
mumula ang pondong ito. Bukod sa 
bahaging inilaan sa badyet at iba- 
baling mula sa iba't ibang ahensya 
at gamit, tinatarget din ng Malaca- 
hang na gamitin ang pondong pan- 
seguridad ng GSIS at SSS, sa kabila 
ng malakas na pagtutol dito. May 
bahaging manggagaling din daw sa 
inisyatiba ng pribadong sektor, pe- 
ro wala pa namang sinumang na- 
ngangako nito. 

Makalilikha umano ang progra- 
mang ito ng tatlong milyong ba- 
gong trabaho. Ang totoo, mapu- 
punta lamang ito sa ibayong pan- 
darambong at pagpapatatag sa 
pwesto ng pangkating Arroyo. Wa- 
lang anumang pakikinabangan dito 
ang mamamayan, bagkus ay ma- 
giging dagdag na pabigat lamang 
ito, laluna't ang kalakhan nito ay 
pipigain din lamang sa kanila. 

Mga hungkag na pangako at 
inutil na mga hakbangin ang tugon 
ng rehimen sa krisis. Pinasasahol 
lamang nito ang krisis at pinahihi- 
rapan ang mamamayan. 

Sa harap nito'y walang ibang 
masusulingan ang mamamayan 
kundi ang ipaglaban at isulong ang 
kanilang mga interes at kagali- 

ngan. Dapat harapin ng mamama- 
yan ang tampok na mga isyu sa ka- 
buhayan at pulitika. Kaalinsabay 
nito'y dapat silang makibaka para 
mapagpasyang wakasan na ang 
paghahari ng rehimeng nagtatang- 
gol sa naghaharing sistemang ma- 
lakolonyal at malapyudal na lug- 
mok sa permanente at papalalang 
krisis. 

Higit na kailangan ang pagkilos 
ng mga manggagawa, mga magsa- 
saka, kawani ng gubyerno, maralita 
ng lunsod, mga walang trabaho, 
estudyante at iba pang sektor para 
labanan ang lumalalang disem- 


Mga manggagawa 
balik-trabaho na 


Ng"! ng dagdag na ta- 
gumpay ang nagpuprotes- 
tang mga manggagawa ng Kow- 
loon Restaurant sa West Ave- 
nue, Quezon City nang utusan 
ng National Labor Relations 
Commission (NLRC)-Third 
Division noong Enero 20 
ang maneydsment ng 
restawran na pabali- 
kin sa trabaho at 
bayaran nang buo 
ang sahod ng 73 si- | 
nibak na mga mang- 
gagawa. 

Binaligtad ng kau- 
tusan ng NLRC ang nau- 
nang desisyong iginawad 
ni NLRC Labor Arbiter Ali- 
man Mangandog na nag- 
deklarang iligal ang gina- 
wang piket-protesta tu- 
wing break time ng mga 
manggagawa noong Hu- 
nyo 20 at 21 ng naka- 
raang taon. Bunsod 
nito, sinibak ang 73 em- 
pleyado ng restawran noong Se- 
tyembre 13 at pinagbabayad sila 
ng P40,000 bilang danyos sa 

pleyo, laganap na kagutuman, pag- 
lala ng mga serbisyong panlipunan, 
korapsyon, pasistang panggigipit 
at mga maniobra ng rehimeng Arro- 
yo para manatili sa poder. 
Kailangan nilang tipunin ang 
kanilang kolektibong lakas sa lan- 
sangan, mga pabrika, upisina, sa- 
kahan, eskwelahan, komunidad at 
iba pang daluyan para maitaas nila 
ang antas ng kanilang pakikibaka 
at ibayong maisulong ang rebolu- 
syon para kamtin ang mapagpa- 
syang mga pagbabago sa lipunan 
at matugunan ang interes ng bu- 
ong sambayanan. ABI 


ng Kowloon, 


kumpanya. 

Ayon naman sa mga mangga- 
gawa, ang kanilang kilos-protes- 
ta ay paghihi- 
ling lamang ng 
implementas- 
yon ng National 
Capital Regional 
Wage Board Order 
"No. 13 noong 
Agosto 2007 na 
nagsasaad ng dagdag 
na P12 sa kanilang 
arawang minimum na 
sahod at P50 para sa 
kanilang emergency 
cost of living allowance 

(ECOLA). 
Panimulang tagum- 
pay pa lamang nila 
ito, ayon sa pangulo 
ng unyon na si Ed- 
mund Navarosa da- 


ng maneydsment 

lahat ng paraan 

para maantala ang 
pagpapatupad ng desisyon ng 
NLRC. Gayunman, tuloy pa rin 
ang kanilang paglaban. ABI 


Mga Arroyo, kinokopo ang 
mga proyekto ng World Bank 


malingasaw na naman ang masangsang na amoy ng korapsyon ng 
| | mag-asawang Gloria at Mike Arroyo. Nabunyag kamakailan sa ulat 


ng World Bank na sangkot si Mike Arroyo sa pagmamanipula sa 
proseso ng bidding ng bilyun-bilyong pisong mga proyekto ng World Bank 
na dumaan sa gubyerno upang pumabor sa kumpanyang E.C. de Luna 
Construction Corp. at magsilbi itong aktwal na tagapagkoordina di 
lamang ng iba pang mga proyekto ng World Bank sa Pilipinas kundi pati 
ng iba pang dambuhalang proyektong imprastruktura sa Pilipinas. Luma- 
labas na ang kumpanyang ito ay pag-aari ni Mike Arroyo at ang tumata- 


yong may-aring si Eduardo C. de Luna ay prente lamang. 


Bunga ng manipulasyon sa bid- 
ding, tumataas nang 10-15% ang 
halaga ng kontrata sa konstruksyon 
ng kalsada, at sangkatlo hanggang 
kalahati nito ay ibinubulsa ni Mike 
Arroyo. 

Dahil sa pagkakasangkot nito 
sa anomalya, ang E.C. de Luna 
Construction Corp. ay permanen- 
teng pinagbawalan na ng World 
Bank na lumahok sa anumang pro- 
yektong pinopondohan nito. Ang 
mga kinasabwat nitong tatlo pang 
lokal at apat na dayuhang malala- 
king kumpanya sa konstruksyon ay 
pinatawan din ng apat hanggang 
walong taong suspensyon ng WB. 
Natuklasan ng WB ang pagsasab- 
watan ng mga ito sa kumpas ng E. 
C. de Luna Construction Corp. sa 


pagkopo ng mga proyekto ng WB. 
Ang mga detalye ng panunuhol at 
manipulasyon ay nilaman ng ulat 
sa imbestigasyon ng WB kaugnay 
ng mga nangyaring anomalya sa 
kanilang mga proyekto sa Pilipinas. 
Binigyan ng WB ng kopya ng 
kanilang ulat ang Ombudsman, De- 
partment of Finance (DoF) at De- 
partment of Public Works and High- 
ways (DPWH) noon pang Nobyem- 
bre 2007, pero itinago lamang ito 
ng naturang mga ahensya. Masahol 
pa'y ipinagpatuloy ng DPWH ang 
pagbibigay ng bilyun-bilyong hala- 
ga ng mga proyekto ng gubyerno 
sa mga ito. Ayon kay DPWH Secre- 
tary Hermogenes Ebdane, ang nag- 
suspinde sa kanila ay ang WB 
lamang. 
Naglalabasan na ang marami 
pang saksi na nagpapa- 
\\ tunay sa kahayukan ni 
N Mike Arroyo at kanyang 
pinakamalalapit na 
alyado. Isa sa mga ito 
si Tomatu Suzuka, 
isang negosyanteng 
j Hapon na nagulat sa 
garapalang panghihingi ng 
suhol ni Mike Arroyo at ng 
isang senador na dating ka- 

ay kalakaran sa anumang proyek- 
tong gustong ilunsad. Ayon sa isa 
pang negosyante, upang mabigyan 
ng kontrata, sinabihan siyang lu- 
mapit muna kay “De Luna” (sa akt- 
wal kay Mike Arroyo). Inamin ng 
naturang negosyante na nakipag- 
sabwatan ang dating mga upisyal 
ng kanyang kumpanya kay Mike Ar- 
royo para lamang makakuha ng 
kontrata. Inamin din ni Secretary 
Ebdane na kalakaran ng mga kon- 
traktor na magkutsabahan sa pag- 
pasok nila sa mga proyekto ng 
gubyerno. Ngunit pilit pa 
niyang pinalulusot na walang papel 
sa mga kutsabahan ang kanyang 
ahensya at ang Malacafang. 

Nagkakandarapa ngayon ang 
Malacafilang sa paghahanap ng pa- 
raan para pigilin ang pagsambulat 
ng iskandalo. Una na nitong inutu- 
san ang Kongreso na maglunsad ng 
gawa-gawang imbestigasyon para 
maabswelto ang mga sangkot na 
kumpanya, laluna ang E.C. de Luna. 
Matapat naman itong sinunod ng 
mga alipures ni Arroyo, pero luma- 
bas na katawa-tawa lamang ang gi- 
nawa nilang mabilisan at kara- 
karakang pagpapawalang-sala sa 
mga imbweltong kumpanya. 

Matagal na ring di inaaksyunan 
ng Ombudsman ang kaso kahit 
mahigit isa't kalahating taon nang 
nasa kamay nila ang ulat ng WB 
tungkol dito. 

Sa Senado, matapos igiit ng 
alyado ng mga Arroyo na si Sen. 
Miriam Santiago na ang komite ni- 
ya ang dapat humawak sa imbesti- 
gasyon ng sangkot na mga kumpa- 
nya, di na sana uusad ang imbesti- 
gasyon matapos ang isang padalus- 
dalos lamang na pagdinig. Napili- 
tan lamang si Santiago na ianunsyo 
ang pagpapatuloy ng mga pagdinig 
matapos igiit ng iba pang senador 
na kung hindi ito uusad ay dapat 
nang ituloy ang imbestigasyon sa 
ilalim na ng ibang komite ng Sena- 
do. [AB] 

Panggagantso 
ng Legacy Group 


abintatlong bangkong rural at tatlong kumpanyang naglalako ng 
pere plans (mga planong pampinansyang panustos sa eduka- 

syong pangkolehiyo at iba pang pangangailangang panghinaharap) 
na pawang bahagi ng Legacy Group of Companies ang nagsara nitong Di- 
syembre 2008. Upisyal na nagdeklara ang may-ari ng mga bangkong ito 
ng pagkalugi sa harap ng kawalan na nito ng kakayanang ibalik ang mga 
deposito sa bangko at tugunan ang pananagutan nito sa mga may hawak 


ng pre-need plans. 

Ang pagsasara ng mga bangko 
at kumpanyang pre-need ng Lega- 
cy Group ay malaking dagok, lalu- 
na sa mga magulang na nakaasa sa 
hinuhulugan nilang plano para sa 
edukasyong pangkolehiyo ng kani- 
lang mga anak. 

Mahigit P14 bilyong deposito 
sa bangko ng 132,642 depositor at 
P3.6 bilyong halaga ng mga segu- 
ro ang tuluyang naglaho dahil sa 
panggagantso ng Legacy Group. 
Ang Legacy Group ay pag-aari ni 
Celso delos Angeles, alkalde ng 
Sto. Domingo, Albay at kasapi ng 
partidong KAMPI ni Gloria Arroyo. 
Isang linggo bago nagdeklara 
ng pagkalugi, naibenta na 
ni de los Angeles ang P57 
milyon niyang lupain sa 
Ayala Alabang upang di 
na ito makuha pa sa ka- 
nya. 
Ang pagkalugi ng Le- 
gacy Group ay bahagi ng 
pagsadsad ng pandaigdi- 
gang sistemang pampinan- 
sya. Dahil dito, tinatayang 
aabot sa P40 bilyon ang ibi- 
nagsak ng kabuuang sektor 
ng pre-need. Tinatayang ma- 
laki-laking bahagi ng kapital 
ng mga kumpanyang ito ay ipinu- 
hunan sa nagkandaluging mga 
pampinansyang instrumento, 
katulad ng mga sanla sa paba- 


hay sa US. 
Bukod rito, sangkot sa 
panggagantso ang Legacy 


ANG BAYAN Pebrero 7, 2009 


Group. Para makaakit ng maraming 
depositor, pinangakuan nito ang 
mga magdedeposito ng napakataas 
na interes: makatatanggap sila ng 
buwanang tseke at sa kabuuan ay 
madodoble umano ang kanilang 
puhunan sa loob ng tatlong taon. 
Sa katunayan, isa lamang itong is- 
kemang “pyramiding.” Sa siste- 
mang ito, ang ibinabayad sa mga 
unang kumagat sa pakulo ay kinu- 
kuha lamang sa idedeposito ng 
mga bagong naaakit para palaba- 


sing kumikita nang malaki ang 
buong iskema. Inilalagak din muna 
ni De los Angeles ang pambayad sa 
kanyang mga bangkong rural at ipi- 
nagpapaliban ang pagbigay nito sa 
mga kliyente, habang ginagamit 
niya ang pondo sa iba pa niyang 
mga negosyo. Sa pamamagitan ni- 
to ay nakopo ng Legacy Group ang 
hanggang 11-12% ng kabuuang de- 
posito sa mga bangkong rural sa 
bansa. 

Si De los Angeles ay dati nang 
sangkot sa ganitong panggagan- 
tso. Noon pang 1984 ay inimbesti- 
gahan na siya ng Bangko Sentral 
ng Pilipinas (BSP) dahil sa pag- 
kakasangkot niya sa mga kaso ng 
tatlong maliliit na bangko na ipi- 
nasara ng BSP dahil sa panggagan- 
tso. Bumaling siya sa pagnenego- 
syo ng seguro sa pamamagitan ng 
pagbili ng maliliit na kumpanya sa 
seguro, muling pagtatayo at pami- 
mili ng mga bangkong rural. Kalau- 
nan ay tinipon niya ang mga 
ito sa ilalim ng kanyang Le- 
gacy Group of Companies. 

Inimbestigahan 

muli ng Philippine 
Deposit Insurance 
Corporation (PDIC) 
ang Legacy Group 
noong 2005 dahil sa 
mga kaduda-dudang pa- 
kulo nito. Pero ayon kay 
Ricardo Tan, tagapangulo 
noon ng PDIC, namagitan 
ang noo'y Majority Floor 
Leader (ngayo'y House 

Speaker) Prospero Nograles 
para pigilan ang imbestigasyon at 
tantanan si De los Angeles. Malaki 
ang interes dito ni Nograles dahil 
nagpasok siya ng direktang puhu- 
nang P18 milyon sa negosyo ng Le- 
gacy Group. ABI 

PKP40: Sining at pagtatanghal 


tatag ng PKP ay sinalubong ng sunud-sunod na paglalabas ng ba- 
gong mga produksyong bidyo at iba pang mga produktong pang- 
kultura. Ang pagpapalabas ng mga bidyong ito ang isa sa mga aktibidad 
sa mga pagtitipon ng mga kasama at masa noong Disyembre 26, 2008 sa 
iba't ibang mga larangang gerilya sa buong bansa. Ang sumusunod ay 


N ng panawagan na ipagdiwang ang ika-40 anibersaryo ng pagkaka- 


ilan lamang sa mga inilabas ng Sine Proletaryo at iba pang mga rebolu- 


syonaryong grupong pambidyo. 

Ang 40 (Kwarenta) ang pangu- 
nahing produksyong bidyo sa serye 
ng maiikling produksyon ng Sine 
Proletaryo na nagbibigay-pugay sa 
ika-40 anibersaryo ng PKP. Ang Si- 
ne Proletaryo ay nakapailalim sa 
Kawanihan sa Impormasyon ng 
PKP. Bukod sa Kwarenta, inilabas 
din ang serye ng mga dagli o mai- 
ikling produksyon kabilang ang 
Pagkalinga, Mandirigma ng Samba- 
yanan, Ang Mga Kaibigan at Buhay 
Gerilya. 

Sinasalamin ng mga ito ang 40 
taong kasaysayan at mga tagumpay 
ng PKP sa pamamagitan ng pagpa- 
pakita ng buhay at pakikibaka ng 
mga kasama at masa. Ipinakita sa 
mga ito ang pang-araw-araw nilang 
mga aktibidad sa larangan ng ar- 
madong pakikibaka, rebolusyong 
agraryo at pag-oor- 
ganisa sa hanay 
ng mamamayan. 

Kasabay nito, 
naging masigla rin 4 
ang paglikha ng mga ` 
produksyong multi- 
midya ng iba't ibang rehi- 
yon. Inilunsad ng Isnayp (re- 
bolusyonaryongo midya ng 
Bikol) ang kanilang website 
(isnayp.blogspot.com) na nagpa- 
patampok sa mga sariling-likhang 
produksyong awdyo-biswal sa 
pangunguna ng mga bidyong ni- 
likha para sa okasyon (Martsa 40, 
Bikol 40, 40 Tanghal). Itinatang- 
hal din ng Isnayp ang mga rebolu- 
syonaryong produksyon mula sa 
ibang lugar sa Pilipinas gaya ng 

Cherish the NPA na likha sa Central- 
Luzon, ang Kilab at The Green Guer- 
rillas ng NPA Mindanao at ilang 
bidyo mula sa NDFP Secretariat. 
Matatagpuan din sa Isnayp ang 
mga dokumentaryo ng burgis na 
midya hinggil sa rebolusyonaryong 
kilusan. 

Tampok din ang iba pang mga 
produksyong pambidyo kabilang 
ang mga bidyong musikal na Pulso 
Sg Panahon mula sa isla ng Panay 
at Cuz We Luv the People ng Sining 
Gerilya ng Southern Tagalog at ang 
paanyayang BHB mula sa Ilocos- 
Cordillera Region. Sa mga ito, ini- 
lalarawan ang iba't ibang gawain 
ng mga Pulang mandirigma bilang 
mga guro, medik, kawal, organisa- 

dor at mga manggagawang 
pangkultura. Sa mga ekse- 


na multimidya 


malas ang pagkakaisa ng BHB at ng 
masang Pilipino. 

Naglabas din ng koleksyon ng 
mga larawan mula sa Silangang Ka- 
bisayaan (“NPA's day-to-day life”: 
“The people's Army and the mas- 
ses”: “The NDF-EV Spokesperson in 
photographs”, “Mga retrato han se- 
lebrasyon han ika-40 nga anibersa- 
ryo han PKP”) at Bikol (“Ang mga 
tunay na doktor ng masa” at mga 
kuha sa selebrasyon ng anibersar- 
yo). 

Para rin sa pagdiriwang na ito, 
binuo ng mga kasama sa Bikol ang 
Pa-iraya, isang aklat na nagpupu- 
gay sa diwang rebolusyonaryo sa 
pamamagitan ng pagtatanghal sa 
11 sa mga rebolusyonaryong martir 
ng rehiyon. Inilabas din mula sa 
Far South Mindanao Region ang li- 
brong Ruby na naglalaman ng mga 
parangal sa mga martir at bayani 
ng rebolusyonaryong kilusan sa re- 
hiyon. 

Sinasalamin ng mga nabanggit 
ang pagsigla ng paghahabi-habi sa 
mga mapanlikhang gawain at pag- 
abante ng teknolohiya sa pagpu- 

kaw at pagpapalaganap ng 
rebolusyonaryong paninindi- 
gan 
Isang ba- 
gay itong 
ibayong nag- 
bibigay—at 
magbibigay- 
Wy buhay—sa ika- 

40 at susunod 

pang manining- 

ning na taon at 
dekada ng PKP. 
Matatagpuan sa 
A PRWC ang karamihan sa 
N mga nabanggit. Ang iba 

M ay makikita sa mga po- 

Nga pular na websayt 
pambidyo tulad ng 
Youtube at Google. ABI 

MGA ULAT KORESPONSAL FX 
Pag-aaral ng Marxistang 


dialektika sa NCR 


aaral ng Marxistang dialektika na nilahukan ng mga kadre mula sa 


Meran na nailunsad ang panrehiyong kumperensya sa pag- 


iba't ibang distrito at linya ng gawain ng Partido Komunista ng 
Pilipinas (PKP) sa National Capital Region. Ang kumperensya ay nagsil- 
bing pambungad na aktibidad sa pagdiriwang ng rehiyon sa ika-40 ani- 


bersaryo ng PKP. 

Tumagal nang apat na araw ang 
pag-aaral na nilahukan ng 25 kad- 
re. Ginamit na pangunahing sang- 
gunian ang mga sulatin ni Kasa- 
mang Mao Zedong na Hinggil sa 
Kontradiksyon, Hinggil sa Praktika 
at 32 Halimbawa ng Dialektika. 

Ang pagpapalalim ng pag-aaral 
sa paksa ng Marxistang dialektika 
ay bahagi ng pagsisikap na palaka- 
sin ang kakayahan ng mga kadre na 
pamunuan ang praktikal na mga re- 
bolusyonaryong gawain. Sinasanay 
sila sa wastong paglalapat ng li- 
nyang masa at sa pleksibilidad sa 
taktika sa pagsusulong ng kani-ka- 
nilang tungkulin. Bahagi ng pag- 


aaral ang kolektibong pagsusuri sa 
mga kongkretong karanasan at aral 
na kinakaharap ng mga kadre. 

Bukod rito, inilugar din ang ha- 
laga ng pag-aaral ng dialektika sa 
pang-araw-araw na buhay at paglu- 
tas ng mga suliranin ng mga kasama 
at ng mga kolektibo. Binigyang-diin 
din ang pangangailangang ituro sa 
masa ang Marxistang paraan ng 
pagsusuri sa mga usapin. 

Bunsod ng pag-aaral, naeng- 
ganyo ang mga kasama na mag- 
inisyatiba sa pagbabasa ng iba 
pang mahahalagang sulatin ng mga 
dakilang komunista. 

Matapos ang pag-aaral ay nag- 


Mga taktikal na opensiba 


Ai na elemento ng kaaway ang napatay at 11 ang nasugatan sa 
serye ng mga taktikal na opensiba ng Bagong Hukbong Bayan (BHB) 
mula huling linggo ng Enero hanggang unang linggo ng Pebrero. 


Pebrero 2. Napatay si Sr. Insp. 
Emelix Mabalot, hepe ng Bansalan 
PNP kasama ang dalawa pang pulis 
nang tambangan sila ng BHB sa 
Sityo Balagunon, Barangay Mana- 
ca, Bansalan, Davao del Sur. Isa 
pang pulis ang nasugatan. Nagrere- 
sponde umano sila sa ulat na may 
pinatay sa Barangay Manaca nang 
paputukan sila sa kalsada. 

Enero 31. Isang sundalo ng 
71st IB ang napatay at dalawa pa 
ang sugatan nang ambusin ng BHB 
ang dalawang iskwad ng mga sun- 
dalong lulan ng isang trak ng mili- 
tar sa Barangay Labi, Bongabon, 

Nueva Ecija. 

Enero 30. Isang sundalo ang 
napatay at isa ang sugatan sa la- 
banan sa pagitan ng mga Pulang 
mandirigma ng BHB at mga ele- 
mento ng 29th IB sa Sityo Katipu- 
nan, Barangay Tugaya, Valencia 
City, Bukidnon. 

Enero 29. Anim na sundalo at 
isang elemento ng CAFGU ang na- 
sugatan nang pasabugan ng BHB 
ng bomba ang isang komboy ng 
militar na bumabagtas sa Pañalam- 
Paquibato Road sa Paquibato Dis- 
trict, Davao City. Kasama sa kom- 
boy ang sinasakyan ni Col. Joel 


sagawa ng programa upang ipag- 
diwang ang anibersaryo ng PKP. Bi- 
nasa rito ang pahayag ng Komiteng 
Rehiyon ng PKP sa NCR kung saan 
sinuma ang mga karanasan at aral 
ng nakaraang taon at inilatag ang 
mga pangkalahatang hamon at 
tungkulin ng rebolusyonaryong ki- 
lusan sa kalunsuran. 

Naging inspirasyon din ng mga 
kasama ang pag-aaral at ang pag- 
diriwang upang magtanghal at lu- 
mikha ng rebolusyonaryong sining. 
Ipinalabas ang bidyong Kwarenta at 
Pagkalinga na ginawa ng Sine Prole- 
taryo. Ang mga kalahok ay nagbigay 
ng mga mensahe, nagtanghal ng 
mga awit at bumigkas ng mga rebo- 
lusyonaryong tula. 

Itinuturing ng mga kasama ang 
nasabing kumperensya sa pag-aaral 
at ang mga kasunod pa nito bilang 
ideolohikal na pag-aarmas ng mga 
kadre upang sapulin ang mga aral 
at mahusay na mapanghawakan 
ang mga hamon at tungkulin ng re- 
bolusyonaryong pakikibaka sa NCR 
at sa buong bansa. ABI 


Ibañez, kumander ng 1003rd Bde 
ng Philippine Army. 

Enero 28. Dalawang sundalo ng 
30th IB Charlie Company ang na- 
sugatan nang makasagupa ng yunit- 
militar ang mga Pulang mandirigma 
ng BHB sa Sityo Pirada, Barangay 
Del Pilar, Cabadbaran City, Agusan 
del Norte. 

Enero 23. Tatlong pistolang 9 
mm, mga kompyuter at iba pang 
kagamitan ang nasamsam ng mga 
Pulang mandirigma nang salakayin 
nila ang himpilan ng pulisya sa 
Carmen, Agusan del Sur. Napatay sa 
labanan si SP04 Arsenio Aboc, de- 
puty chief ng PNP sa naturang ba- 
yan. Sinira ng mga gerilya ang ka- 
gamitang pangkomunikasyon at 
isang sasakyan ng mga pulis bago 
sila umatras. ABI 

Salot na pagmimina 
sa Tampakan, nilalabanan 
ng BHB at mamamayan 


atlong pulis ang nasugatan at 
Ik M16 at isang kalibre .45 

na pistola ang nasamsam ng 
mga gerilya sa ilalim ng Valentin 
Palamine Command ng Bagong 
Hukbong Bayan (VPC-BHB) sa Far 
South Mindanao Region nang sala- 
kayin nila ang himpilan ng pulisya 
sa Tampakan, South Cotabato ni- 
tong Enero 29. 

Sinalakay ng mga Pulang man- 
dirigma ang naturang himpilan da- 
hil nagsisilbing badigard ng Xstra- 
ta-Sagittarius Mining Inc. (X-SMI) 
ang mga pulis dito. Kasama ang 
mga pwersang militar, ang PNP ay 
pinalalamon at pinakikilos ng X- 
SMI upang pigilan ang pagtutol ng 
mamamayan sa mapangwasak na 
operasyon ng kumpanya, ani Ka 
Dencio Madrigal, kumander ng VPC- 
BHB sa isang pahayag. 

Inakusahan din ng VPC-BHB 
ang mga yunit ng lokal na pamaha- 
laan ng Kiblawan, Davao del Sur: 
ng Tampakan, South Cotabato, at 
Columbio, Sultan Kudarat ng pag- 
tulong sa X-SMI sa pagpapalawak 
ng operasyon nito at pagrerekrut 
ng mga paramilitar upang gawing 
pwersang panseguridad ng X-SMI 
sa kani-kanilang lugar. 

Ang X-SMI ay pag-aari ng mga 
kumpanyang Swiso (Xstrata Cop- 
per- 62.5%) at Australyano (Indo- 
phil Resources NL-32.23%) na pu- 
sakal sa buong mundo sa pangwa- 
wasak ng kapaligiran saanman ito 
magmina. Kasalukuyan itong nag- 
lulunsad ng eksplorasyon sa bulu- 
bunduking bayan ng Tampakan at 
mga karatig-bayan nito. Sumasak- 
law ang operasyon nito sa hangga- 
nan ng apat na prubinsya ng South 
Cotabato, North Cotabato, Sultan 

Kudarat at Davao del Sur, kung sa- 
an matatagpuan ang mataas na uri 
at tinatayang pinakamalalaking de- 
posito ng copper (12.8 milyong to- 
nelada) at ginto (15.2 milyong on- 
sa) sa buong Asya. 

Limang taon nang nagsasagawa 
ng ekplorasyon ang nasabing kum- 
panya upang alamin kung nasaan 
ang mga mineral. Nagbunga na ito 
ng maraming bitak sa lupa at nag- 
bunsod ng mga landslide o paggu- 
ho ng lupa. 

May natuklasan nang lumalaki 
at humahabang 
bitak sa lupa no- 
ong Setyembre 
sa Barangay 
Danlag at Pula 
Bato, Tam- 
pakan. 
Umabot sa ma- 
higit 50 metro 
ang haba at 
isang piye 
ang lapad 
ng bitak 
na mata- 
tagpuan sa 
Sityo Tukay 
Miasong, Danlag. Sa Kampo Kilot, 
Pula Bato naman ay may nakitang 
bitak sa kasagsagan ng malakas na 
ulan noong Setyembre 20 na siyang 
naging dahilan ng paglikas ng ma- 
higit 20 pamilya upang makaiwas 
sa posibleng landslide. 

Noong Nobyembre 22, 2005 ay 
may nakita ring bitak sa lupa sa Si- 
tyo Snep, Barangay Tablu na may 
lapad na 5-10 metro at lalim na 1- 
1.5 metro. Sa taon ding iyon nang- 
yari ang landslide sa Sityo Makili, 
Lower Kampo Kilot, Barangay Pula 
Bato na isang ektarya ang lawak, 


kaya nangangamba ang mga taga- 
Barangay Danlag at Pula Bato na 
mangyari rin ito sa kanila. 

Ayon mismo sa mga eksperto 
ng X-SMI, dahilan ng pagguho ng 
lupa sa gilid ng mga ilog at pag- 
awas ng tubig dito ang pagbabago 
sa daloy ng tubig. Lalong lumalaki 
at humahaba ang bitak sa lupa sa 
Danlag at Pula Bato lalo na tuwing 
lumalakas ang ulan. Sa haba ng bi- 
tak ay maraming barangay ang ma- 
aapektuhan kung sakaling bumigay 
ito dahil malalim at malawak ang 
ginagawang paghuhukay ng X-SMI 
sa eksplorasyon nito. May mga lu- 
gar na umaabot na hanggang 200- 
750 metro ang lalim ng paghuhu- 
kay. 

Ayon sa pananaliksik na isi- 
nagawa ng London Working Group 
on Mining in the Philippines, isang 

internasyunal na grupong 

makakalikasan, kung 
magpapatuloy ang pag- 
mimina sa anim na pag- 
miminahang lugar sa Pili- 
pinas, kabilang ang Tam- 
pakan, ay malawakang ma- 
wawasak ang mga palayan at 
lalong kukulangin ang suplay ng 
bigas sa Pilipinas. Malalason ang 
mga ilog at dagat sa paligid nito. 
Sa partikular, tinukoy ng pag-aaral 
na lubhang mapanganib ang gina- 
gawang paghuhukay nang malalim 
at ang sistemang open-pit mining 
sa erya ng X-SMI dahil ayon mismo 
sa PHILVOCS, ang lugar ay may 
apat na fault line o malalaki at 
malalalim na bitak sa ilalim ng lu- 
pa. Sa open-pit mining, gumagawa 
ng dambuhalang hukay ang mina- 
han sa halip na mag-tunnel. Napa- 
tunayan nang maaaring magbunsod 
ng lindol ang open-pit mining ka- 
pag ginagawa ito sa lugar na 
maraming fault line. 

Nanawagan na ang Catholic 
Bishops Conference of the Philip- 
pines (CBCP) noong Disyembre 10 
na pansamantalang ihinto ang pag- 
mimina sa Pilipinas dahil sa ma- 

pangwasak na epekto nito sa kapa- 
ligiran. Maging ang mga upisyal ng 
simbahan sa Koronadal City ay tu- 
tol sa pagmimina sa prubinsya. 
Ayon kay Fr. Romeo Q. Catedral, 
social action director ng Diocese of 
Marbel, makikita sa iba't ibang por- 
ma ng sama-samang pagkilos na 
ang proyektong pagmimina ng X- 
SMI ay tinututulan hindi lamang ng 
simbahan kundi ng sambayanan. 
Noong Oktubre 22, naglunsad 


ng martsa-rali ang mga magsasaka 
at lumad sa Koronadal City, kabise- 
ra ng South Cotabato sa pamumuno 
ng South Cotabato Farmers Associ- 
ation (SOCOFA) para igiit sa Sang- 
guniang Panglalawigan na ipasa na 
ang pagbabawal ng open-pit mining 
sa prubinsya. Ayon kay Felix Es- 
panola, tagapagsalita ng SOCOFA, 
kapag natuloy ang sistemang open- 
pit mining ng X-SMI, tiyak na maa- 
apektuhan ang mga sakahan sa 


OceanaGold, pinalayas 
sa Nueva Vizcaya 


magmina ng ginto at tanso sa Didipio, Nueva Vizcaya nitong taon. 


Trom nang iniatras ng OceanaGold Philippines ang balak nitong 


Ipinagdiwang ito ng mga residente rito bilang tagumpay sa mahigit 
isang dekadang pakikibaka ng mamamayan ng Nueva Vizcaya laban sa 
mapangwasak na malawakang pagmimina. Hindi sila umatras sa harap ng 
militarisasyon, panlilinlang at panunuhol ng malalaking dayuhang kum- 
panya at mga upisyal ng rehimeng Arroyo. 


Mula pa 2006 ay tinangka na ng 
OceanaGold na magmina sa Kasibu, 
NUeva Vizcaya. Nabili nito ang Fin- 
ancial and Technical Assistance Ag- 
reement (FTAA) o lisensya na mag- 
mina na iginawad ng DENR sa Cli- 
max-Arimco Mining Corp. noon 
pang 1994. Subalit hinarap nito 
ang matinding paglaban ng mga 
residente rito. Sinuportahan ng 
mga taong-simbahan, akademiko, 
mga nagtataguyod sa karapatan ng 
mga pambansang minorya, mga 
maka-kalikasang grupo at marami 
pang iba ang paglaban ng mga ta- 
ga-Nueva Vizcaya. 

Ginawa ng dayuhang kumpanya 
ang lahat para bilhin, linlangin at 
ipitin ang mga tao. Todo suporta 
rito ang rehimeng Arroyo para pa- 
tahimikin ang oposisyon. Sinampa- 
han ng kaso sa korte ang mga ta- 
ong tumututol sa pagmimina. Sini- 
kap din ng rehimeng Arroyo na pa- 
tahimikin ang mga tao para paya- 

gang magmina ang OceanaGold 
Inc. Itinambak ng rehimen ang 
mga pwersang militar, naghasik ng 
takot at nilapastangan ang mga ka- 
rapatan. 

Ilang ulit na winasak at binul- 
doser ang mga barikada ng mga 
mamamayan. Dinemolis ang mga 
bahay sa lugar na paglalagyan ng 
upisina ng kumpanya sa Didipio, 
Kasibu. Mula Hunyo, tuluy-tuloy na 
binantayan ng mga tao ang mga 
barikada para mapigilan ang pag- 
pasok ng mga makinarya ng kum- 
panya. 

Hindi natinag ang paglaban ng 
mamamayan. Kinasuhan din nila 
ang kumpanya ng paglabag sa ka- 
rapatang-tao at karapatan ng mga 
pambansang minorya sa sariling lu- 
pain. Dinala ang pagtutol sa pag- 
mimina hanggang sa mismong gu- 
byerno ng Australia. 

Dumaan sa ilang ulit na pagpa- 
palit ng may-ari ang kumpanya da- 


mabababang lugar dahil sa pagka- 
agnas ng lupa at pag-awas ng mga 
nakalalasong kemikal tulad ng cya- 
nide at asoge mula sa minahan tu- 
ngo sa mga ilog. Wala ring ligtas 
ang Lake Buluan na isa sa pinaka- 
malalaking pinagkukunan ng ba- 
ngus at tilapia sa rehiyon, gayun- 
din ang limang pangunahing mala- 
laking ilog na umaagos papunta sa 
karagatan ng Davao at Sarangani 
Gulf. ABI 


hil sa kahirapan nitong ibwelo 
ang pagmimina. Nitong Disyem- 
bre, tuluyan nang nagpahayag 
ang mga upisyal ng OceanaGold 
Inc. na hindi na nila kakayanin 
pang ipagpatuloy ang operasyon. 
Idinahilan nilang magastos para 
sa kanila ang laging pagkakabim- 
bin ng pagsisimula ng pagmimi- 
na. Naubusan na umano sila ng 
pondo. 

Ayon naman sa mga lider ng 
Kasibu, suspendido man ang ope- 
rasyon ng kumpanya, dapat pa 
ring pagbayaran ng OceanaGold 
ang mga paglabag na ginawa nito 
sa mamamayan ng Kasibu at pin- 
sala sa lugar ng mga panimulang 
operasyon nito. Iginigiit din ni- 
lang dapat nang pawalambisa ang 
FTAA na iginawad rito ng reaksyu- 
naryong rehimen. ABI 


Sm PANANALANTA NG PASISTANG ESTADO 


Saladero, 5 lider-manggagawa, pinalaya na 


INIUTOS ng korte ang pagpapalaya 
kina Atty. Remigio Saladero Jr. at 
lima pang lider-manggagawang ka- 
bilang sa tinaguriang “Southern 
Tagalog 72” (ST72) matapos ibasu- 
ra ng Oriental Mindoro Regional 
Trial Court sa Calapan City nitong 
Pebrero 5 ang kasong multiple mur- 
der laban sa kanila, ayon sa ulat 
ng Center for Trade Union and Hu- 
man Rights (CTUHR). Ang bantog 
na abugado ng mga manggagawa 
ay dinakip sa kanyang tahanan sa 
Antipolo City ng mga operatiba ng 
Antipolo PNP at Military Intelli- 
gence Group 4A ng Intelligence 
Service of the Armed Forces of the 
Philippines (MIG-ISAFP) noong Ok- 
tubre 23 at ikinulong sa Calapan. 
Ayon sa CTUHR, ibinasura ang 
kasong kriminal laban kina Sala- 
dero at limang iba dahil hindi 
pinapayagang pagsama-samahin 
sa iisang kaso ang mga krimen tu- 
lad ng “multiple murder.” Ang 
anim ay sinampahan ng kasong 
“multiple murder and multiple frus- 
trated murder” kaugnay ng isang 
ambus ng Bagong Hukbong Bayan 
sa Puerto Galera, Oriental Mindoro 


Writ of amparo kay Balao, 


INAPRUBAHAN ng korte ang petisyon ng pamilya 
ng isang nawawalang aktibista para sa writ of 
amparo. Iniutos noong Enero 19 ni Judge Benig- 
no Galacgac ng Benguet Regional Trial Court sa 
matataas na upisyal ng gubyerno, militar at pu- 
lis na agad na Ilitaw si James Balao kundiman 
ipaalam kung nasaan siya, at igalang ang ka- 


nyang mga karapatan. 


Si Balao ay dinukot ng pinaniniwalaang mga 


noong Marso 2006 kung saan dala- 
wang pulis ang napatay at tatlo 
ang nasugatan. 

Ang iba pang pinalaya pagka- 
tapos dakpin at ibimbin nang ha- 
los tatlong buwan sa provincial jail 
ng Calapan City ay sina Nestor San 
Jose ng Pinag-isang Samahan ng 
mga Tsuper at Operator Nationwide 
(PISTON)-Rizal: Rogelio Galit, ta- 
gapagsalita ng Katipunan ng mga 
Magbubukid sa Kabite (Kamagsasa- 
ka-Ka): Crispin Zapanta, kasapi ng 
Bayan Muna, Arnaldo Seminiano, 
organisador ng Ilaw-Buklod ng 
Manggagawa (IBM); at Emmanuel 
Dionida, executive director ng La- 
bor Education Advocacy Develop- 
ment Response Services (LEAD- 
ERS). 

Nananatiling nakakulong si Le- 
onardo Arceta, organisador ng Or- 
ganized Labor Association in Line 
Industries and Agriculture-Kilu- 
sang Mayo Uno (OLALIA-KMU). Si 
Arceta, na akusado rin sa naturang 
kaso, ay dinakip sa Sta. Rosa, La- 
guna nitong Pebrero 2 at nakabim- 
bin pa rin sa Oriental Mindoro 
Provincial Jail. 


inaprubahan 


ahenteng paniktik ng militar noong Setyembre 17, 


2008 sa Benguet. Siya ay kasaping 


tagapagtatag ng Cordillera Peoples" 


Alliance (CPA) noong 1984 at kasalukuyang kasapi ng education and re- 
search commission staff nito. Bago pa man dukutin si Balao ay iniulat na 
niya na minamanman na siya at ang kanyang pamilya. 

Harasment ng militar 
sa mga estudyante, 
inireklamo sa CHEd 


PINANGUNAHAN ng Tanggulan 
Youth Network for Human Rights 
and Liberties (Tanggulan) ang 
isang grupo ng mga estudyante 
sa pagsasampa ng reklamo sa 
Commission on Higher Educati- 
on (CHEd) laban sa harasment 
at sarbeylans ng Armed Forces 
of the Philippines. Ang mga 
nagreklamong “mag-aaral ay 
nagmula sa Arellano University, 
Polytechnic University of the 
Philippines, Jose Rizal Univer- 
sity at University of the Philip- 
pines. 

Ayon kay Biyaya Quizon, ta- 
gapagsalita ng Tanggulan at ta- 
gapangulo ng Students Christian 
Movement of the Philippines 
(SCMP), ang CHEd mismo ang si- 
yang ginagamit ng mga ahente 
ng reaksyunaryong estado 
upang siraan ang mga lider ng 
mga mag-aaral at ilagay sa peli- 
gro ang kanilang seguridad. Sa 
partikular, tinukoy ni Quizon 
ang memo na ipinalabas ng 
CHEd Region VI (Western Visa- 
yas) hinggil sa pagpapahintulot 
sa Civil Military Operations Bat- 
talion na magsagawa ng tinata- 
wag na mga “counter-insurgency 
awareness seminar” sa mga es- 
kwelahan. 

Ang mga seminar na ito ay 
idinadaos sa mga hayskul at ko- 
lehiyo. Binabansagan dito ng 
militar na mga rekruter ng Ba- 
gong Hukbong Bayan ang mga 
aktibistang estudyante. 

Ang mga abusong militar na 
ito ay labag sa kalayaan sa pa- 
mamahayag at pagkilos at kara- 
patang mag-organisa ng kani- 
lang hanay, dagdag pa ng Tang- 
gulan. 

PANANALANTA NG PASISTANG ESTADO sir: 


5 magsasaka sa Negros, iligal na inaresto 


LIMANG aktibistang magsasaka ang pinagdadampot ng mga elemento ng 
11th IB mula sa kanilang mga tahanan at kinasuhan ng rebelyon at ili- 
gal na pag-iingat ng mga baril. 

Iligal na inaresto sina Rene Boy at Junior Moreno, Ronilo Balismo, 
Ritchelyn Lozano at Budok Bilado mula sa kanilang mga bahay sa 
Barangay Buenavista, Himamaylan, Negros Occidental nitong Pebrero 2. 
Nagtanim ang militar ng mga baril, bandila ng Partido Komunista at 
sarisaring dokumento para maidiin ang mga magsasaka na pawang mga 
sibilyan. Mga myembro sila ng Kapisanan ng Mangunguma sa Buenavista, 
na kaanib ng militanteng Kilusang Magbubukid ng Pilipinas. 


Hunger strike para palayain ang lider ng KMP 


KASALUKUYANG nasa hunger strike ang isang detenidong lider ng Kilu- 
sang Magbubukid ng Pilipinas (KMP). Sinimulan ni Randall Echanis, de- 
puty secretary general for external affairs ng KMP ang kanyang hunger 
strike noong Enero 29 sa loob ng kanyang piitan sa Manila City Jail. 

Si Echanis ay kabilang sa 50 personahe na sinampahan ng gawa-ga- 
wang kasong murder kaugnay ng diumanong purgahan sa Inopacan, Ley- 
te 20 taon na ang nakalilipas. Isang taon na ang nakararaan mula nang 
arestuhin si Echanis sa Bago City noong Enero 28, 2008 habang nakiki- 
pagkonsulta sa mga manggagawang bukid sa industriya ng asukal. 

Kasabay ni Echanis na naglulunsad ng hunger strike ang anak niyang 
si Ranmill Echanis, Antonio Flores, national auditor ng KMP: Sr. Pat Fox 
ng Rural Missionaries of the Philippines: Salvador Frances, tagapagsalita 
ng Pamalakaya-Pilipinas: Cathy Estabillo ng Amihan: Cherry Clemente, 
pambansang pangkalahatang kalihim ng Anakpawis, Pedro Gonzales, 
pangkalahatang kalihim ng Pamalakaya-Southern Tagalog, at Axel Pinpin 
ng Kamagsasaka-Ka. 


Pagdukot sa pasyenteng medik, kinundena ng BHB-ST 


MARIING kinundena ng Melito Glor Command (Bagong Hukbong Bayan- 
Southern Tagalog) ang pag-aresto at sapilitang pagkuha kay Marilyn Ana- 
yat (kilala bilang “Myra Bautista”), 22 anyos, habang nagpapagamot si- 
ya sa Our Lady of Lourdes Hospital sa Sta. Mesa, Maynila noong Enero 9. 

Si Ka Myra ay nasugatan sa isang lehitimong labanan sa pagitan ng 
BHB at mga pwersa ng pulisya noong Enero 3 sa Macabud, Montalban, 
Rizal. Isa siyang medik. Nilalapatan niya noon ng paunang lunas ang da- 
lawang nasugatang pulis sa labanan nang barilin siya sa tiyan ng isa sa 
mga pulis. 

Katatapos lamang niyang maoperahan nang sapilitan siyang kunin ng 
mga ahente ng PNP Criminal Investigation and Detection Group (CIDG) 
sa ilalim ng isang nagpakilalang Major Doble. Iginiit ng Melito Glor Com- 
mand na ibigay si Ka Myra sa pangangalaga ng International Committee 
of the Red Cross (ICRC) upang maprotektahan ang kanyang mga karapa- 
tan bilang mandirigmang wala na sa katayuang lumaban. 

3 Pulang mandirigma 
sa Comval, dinukot 


DINUKOT ng 
mga elemento 
ng 11th IB at 
Scout Rangers £ 
ang tatlong 
kadre ng Front 
25 Operations 
Command ng 
Bagong Hukbong Bayan (BHB) 
noong Enero 25 sa Sityo Pulang 
Lupa, Barangay Ngan, Compos- 
tela sa Compostela Valley. Kini- 
lala ang mga dinukot na sina 
Ruel Cabales (Ka Rael), 41: Nel- 
son Carbajosa (Ka Janggo), 35: 
at Catherine Cacdac (Ka Kulay), 
31. Si Cacdac ay nagdadalantao. 

Ayon sa mga nakasaksi sa 
pangyayari, kinaladkad ng mga 
militar ang tatlo palabas ng ba- 
hay na kanilang tinutuluyan 
bandang alas-2 ng madaling 
araw at pilit isinakay sa naghi- 
hintay na armored personnel car- 
rier (APC). Isang araw bago ito, 
dumalo ang tatlo sa isang pu- 
long arbitrasyon na idinaos sa 
nasabing komunidad para ayu- 
sin ang mga suliranin sa hanay 
ng mga taumbaryo. 

Sa kabila ng pamamagitan 
ng International Committee of 
the Red Cross (ICRC), hindi pa 
rin inililitaw ng militar ang tat- 
long kasama. 

Hinahamon ni Ka Rigoberto 
Sanchez, tagapagsalita ng Me- 
rardo Arce Command (BHB- 
Southern Mindanao Region), 
ang militar na bigyan ng kauku- 
lang maayos na pagtrato ang 
kanilang mga nabihag batay sa 
mga protokol ng gera at interna- 
syunal na makataong batas gaya 
ng pagtrato ng BHB sa mga na- 
bibihag nitong mga sundalo ng 
reaksyunaryong gubyerno. 

Mga Bicolano, 


nagrali laban sa Balikatan 


ang nagrali noong Enero 22 para tutulan ang nakatakdang Bali- 


Mee” 22,000 mamamayan mula sa iba't ibang prubinsya ng Bicol 


katan sa rehiyon. Sa pangunguna ng Bicolano Alliance for Nation- 
alism Against Balikatan (BAN Balikatan), 8,000 ang humugos sa mga lan- 
sangan ng Masbate, 7,000 sa Sorsogon, 5,000 sa Albay at mahigit 2,000 
sa Camarines Sur at Camarines Norte. Nagkakaisa ang pagsigaw nila ng 


“Stop Balikatan!” 


Nakatakdang simulan sa dara- 
ting na Abril ang magkasanib na 
military exercises ng AFP at militar 
ng US sa tatlong prubinsya ng Bi- 
col—Albay, Masbate at Sorsogon. 
Upang gawing katanggap-tanggap 
ang Balikatan, pinalalabas na ang 
mga aktibidad na isasagawa kaug- 
nay nito'y pawang makataong tu- 
long sa mamamayang sinalanta ng 
mga bagyo. 

Kabilang sa mga lumahok sa 
mga kilos-protestang ito ang iba't 
ibang progresibong organisasyon 
at personahe. Anang KARAPATAN- 
Bicol at Kabataang Pinoy ng Bicol, 
pinangangambahan nilang tataas 
ang bilang ng mga paglabag sa ka- 


rapatang-tao sa rehiyon kung hindi 
pipigilan ang paglulunsad ng Bali- 
katan sa rehiyon. Bukod anila ito 
sa pagyurak ng mga tropa ng US sa 
soberanya ng bansa at pagsasapeli- 
gro nila sa buhay ng mga Bicolano 
sa pamamagitan ng kanilang “war 
games.” 

Iginiit naman ng Tindog Ate- 
nista, alyansa ng iba't ibang grupo 
at personahe mula sa Ateneo de 
Naga, na ibasura na ang Mutual 
Defense Treaty at Visiting Forces 
Agreement dahil ito ang sangkalan 
ng dayuhang panghihimasok sa 
bansa. Sinabi naman ng PISTON- 
CONDOR-Bicol na ang Balikatan ay 
instrumento para sa higit na pro- 


Presentasyon ng UAV, nabulilyaso 


sang unmanned aerial vehicle (o drone) ng US ang sumabog sa 
Masbate noong Enero 29 habang ipinapakita ng mga upisyal mi- 
litar ng US ang operasyon nito sa mga lokal na militar. Ang pagliyab 
at pagsabog ng UAV ay nasaksikan ng mamamayan sa paligid ng 
kampo ng 507th PNP Provincial Mobile Group sa Unson, Masbate, 
kung saan isinagawa ang presentasyon bandang 6:30 ng gabi. 
Ang UAV ay balak gamitin sa paniniktik at pagsarbey ng kalu- 

paan at karagatan ng Masbate. Binibisto nito ang lumalaking papel 
na ginagampanan ng militar ng US sa counter-insurgency operations 
ng AFP at PNP. Inilalantad nitong peke at pakulo lamang ang "hu- 
manitarian mission" sa ilalim ng Balikatan 02-1. Ito ang sinabi ni 
Greg Bañares, tagapagsalita ng National Democratic Front-Bicol sa 
isang pahayag nitong Enero 30. 

Aniya, "Dapat ipaliwanag sa publiko ng matataas na upisyal ng 
9th ID-PA, 901st Bde at PNP ang naganap na pagsabog ng isang 
UAV ng US habang lumilipad sa mga bayan ng Pio V. Corpus at Es- 
peranza, Masbate. 


teksyon ng interes ng US, kabilang 
na ang industriya ng langis. 

Malinaw sa mamamayan na ang 
pinagsanib na Philippine-US war 
games sa Bicol ay palatandaan ng 
pag-igting ng panghihimasok-mili- 
tar ng US sa bansa at direktang 
paglahok ng mga tropa nito sa 
kontra-rebolusyonaryong gera ng 
AFP laban sa Bagong Hukbong Ba- 
yan (BHB). 

Ang ipinangangalandakang ma- 
katao nitong mga layunin ay ta- 
bing lamang para magkaroon ang 
mga tropa ng US ng pagkakataon 
na makapasok sa mga larangan at 
magmapa ng tereyn, magsagawa ng 
sarbeylans, magrekrut ng mga 
ahenteng paniktik at impluwensya- 
han ang mga lokal na gubyerno at 
sosyal na imprastruktura. 

Samantala, inilunsad simula 
Enero 26 ang war exercises sa Panay 
na tinataguriang “Balance Piston 
09-1”. Magtatagal ito nang 25 
araw. Isinasagawa ito sa Camp 
Macario B. Peralta, Jr. sa Jamindan, 
Capiz, Panay, na sumasaklaw sa 
33,000 ektaryang lupaing ninuno 
ng tribong Tumanduk. 

Ang paglulunsad ng Balance 
Piston sa Camp Peralta ay hindi la- 
mang mapangyurak sa interes ng 
mamamayang Pilipino, ito rin ay 
malaking insulto sa mga Tumanduk 
na biktima ng pasismo at pang-aa- 
buso ng AFP. 

Ang lupaing ninuno ng mga Tu- 
manduk ay idineklarang reserba- 
syong militar alinsunod sa kautu- 
san ni dating Presidente Diosdado 
Macapagal. Ang mga magkasanib 
na military exercises ay malinaw na 
tumatarget sa rebolusyonaryong ki- 
lusan ng mamamayan. 

Kaugnay nito, inaatasan ng 
Partido Komunista ng Pilipinas ang 
lahat ng yunit ng BHB, partikular 
sa mga rehiyon ng Bicol at Panay 
na paigtingin ang mga taktikal na 
opensiba sa kani-kanilang mga lu- 
gar bilang pagtutol sa US-RP joint 
military exercises. 

Ibayong isulong ang rebolusyon 
sa harap ng tumitinding krisis 


talismo sa susunod na mga taon. Habang binaba- 

yo nito ang mga industriyalisadong bansa, lalong 

masahol ang hambalos nito sa mga atrasadong mala- 
kolonya tulad ng Pilipinas. 

Ibayo nitong winawasak ang bangkaroteng 

ekonomya ng bansa at pinalalalim ang pagka- 

kabaon nito sa permanenteng krisis. 

Lubhang naghihirap na ang mala- 

wak na masa ng sam- 
bayanan. Mil- |, 


Le pang lalala ang pandaigdigang krisis ng kapi- 

UA 

Sana GE pa a ha 


Mga tampok sa 
isyung ito... 


Mga Arroyo, kumukopo 


sa World Bank PAHINA 4 


PKP40: Sining at 
pagtatanghal PAHINA 6 


yun-milyon pa ang malulubog sa kahirapan at kagutu- 
man. Sa harap ng mga ito, pagnanakaw, pagpapahirap 
sa mamamayan at pangungunyapit sa poder ang ad- 
yenda ng bulok na rehimeng US-Arroyo. Lalo nitong 
ipinakikita sa mamamayan ang pangangailangan ng 
puspusang pakikibaka at pagrerebolusyon bilang ta- 
nging paraan para wakasan ang krisis at kahirapan. 
Bunga ng krisis, maramihan at mabilisang naglala- 
ho ang mga hanapbuhay sa halos lahat ng sektor ng 
ekonomya, laluna yaong pinakamahigpit na nakaka- 
wing sa pandaigdigang kapitalistang produksyon. 
Araw-araw, daan-daang manggagawa, malamanggaga- 
wa, kawani at mga propesyunal ang nawawalan ng 
hanapbuhay habang libu-libo pa ang binabawasan ng 
oras ng trabaho. Bumabagsak ang kanilang mga 
kita habang walang 
R tigil ang pagtaas ng 
H gastos sa araw-araw 
ai LA na pamumuhay. 
< i Ang pinakabul- 
Y li nerable ay yaong 
i | nasa sektor na uma- 
asa sa pag-eeksport 
NM ng mga malamanu- 
7 W paktura sa ibang 
bansa, 

Bicol laban 
sa Balikatain PAHINA 12 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa angba- 
yan@yahoo.com 


